2011R0926 — LT — 01.01.2013 — 001.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:









▼B

KOMISIJOS ĮGYVENDINIMO REGLAMENTAS (ES) Nr. 926/2011

2011 m. rugsėjo 12 d.

dėl Tarybos sprendimo 2009/470/EB tikslų, susijusių su Sąjungos finansine parama pašarų, maisto ir gyvūnų sveikatos sektoriaus ES etaloninėms laboratorijoms







EUROPOS KOMISIJA, atsižvelgdama į Sutartį dėl Europos Sąjungos veikimo, atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje ( 1 ), ypač į jo 31 straipsnio 2 dalį, kadangi: (1) Sprendime 2009/470/EB nustatytos procedūros, reglamentuojančios Sąjungos finansinę paramą, skiriamą veterinarijos srities patikrinimo priemonėms. Remiantis minėtu sprendimu, Sąjunga turi prisidėti prie veterinarinių patikrinimų veiksmingumo gerinimo, teikdama finansinę paramą ES koordinacinėms ir etaloninėms laboratorijoms. Sprendime numatyta, kad Sąjungos paramą gali gauti bet kuri ES koordinacinė arba etaloninė laboratorija, paskirta pagal Sąjungos veterinarijos teisės aktus ir atliekanti juose numatytas funkcijas bei atitinkanti jų reikalavimus; (2) 2004 m. balandžio 29 d. Europos Parlamento ir Tarybos reglamentu (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių ( 2 ), nustatyti bendrieji maisto ir pašarų bei gyvūnų sveikatos ir gyvų gyvūnų srities ES etaloninių laboratorijų uždaviniai, funkcijos ir joms taikomi reikalavimai. ES etaloninės maisto ir pašarų laboratorijos išvardytos to reglamento VII priedo I dalyje, o gyvūnų sveikatos ir gyvų gyvūnų etaloninės laboratorijos – II dalyje; (3) 2006 m. lapkričio 28 d. Komisijos reglamente (EB) Nr. 1754/2006, nustatančiame taisykles, pagal kurias teikiama Bendrijos finansinė pagalba Bendrijos etaloninėms maisto ir pašarų tyrimo bei gyvūnų sveikatos sektoriaus laboratorijoms ( 3 ), nustatytos išsamios taisyklės, pagal kurias Sąjunga teikia finansinę paramą ES etaloninių laboratorijų veiklai, kaip numatyta Sprendimo 2009/470/EB 31 straipsnyje ir Reglamento (EB) Nr. 882/2004 32 straipsnyje, ir praktinių seminarų rengimui; (4) pagal Reglamentą Nr. 1754/2006 Komisijos ir atskirų ES etaloninių laboratorijų santykiai turi būti nustatomi partnerystės susitarimuose. Partnerystės susitarimai galioja penkerius metus, prie jų pridedama daugiametė darbo programa; (5) ES etaloninės laboratorijos išvardytos Reglamento (EB) Nr. 882/2004 VII priede. Kai kurios jų funkcijos buvo patikėtos Jungtiniam tyrimų centrui. Jungtinis tyrimų centras yra Komisijos generalinis direktoratas, todėl šis reglamentas jam netaikomas. Finansinę Sąjungos paramą Jungtiniam tyrimų centrui reglamentuojančios taisyklės nustatomos metiniame administraciniame susitarime; (6) Metinės Sąjungos finansinės paramos dydis konkrečių ES etaloninių laboratorijų veiklai nustatomas kasmet priimant pašarų ir maisto saugos bei gyvūnų sveikatos ir gyvų gyvūnų sričių metinius finansavimo sprendimus; (7) 2008 m. Komisijos vidaus audito tarnyba (VAT) atliko maisto saugos, gyvūnų sveikatos ir gerovės bei augalų sveikatos srities dotacijų valdymo auditą. VAT padarė išvadą, kad reikėtų supaprastinti pašarų bei maisto ir gyvūnų sveikatos sektoriaus ES etaloninėms laboratorijoms taikomas išsamias Sąjungos finansinės paramos teikimo taisykles. Tuo tikslu VAT pasiūlė, kad Komisija toliau kasmet priimtų metinius finansavimo sprendimus, tačiau Komisijos ir kiekvienos atskiros ES etaloninės laboratorijos partnerystės susitarimai nebūtų būtini; (8) ES etaloninių laboratorijų posėdžiai ir mokymai turi vykti reguliariai. Todėl posėdžiai ir mokymo veikla turėtų būti įtraukti į šio reglamento tinkamų finansuoti išlaidų sąrašą; (9) finansų kontrolės tikslais taikomi 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo ( 4 ) 9, 36 ir 37 straipsniai; (10) kadangi būtina padaryti keletą Reglamento (EB) Nr. 1754/2006 dalinių pakeitimų, aiškumo tikslais jį reikėtų panaikinti ir pakeisti šiuo reglamentu, atsižvelgiant į Reglamentą (EB) Nr. 882/2004; (11) šis reglamentas taikytinas visoms ES etaloninėms laboratorijoms, kurių partnerystės pagrindų susitarimai baigia galioti 2011 m. pabaigoje ir ES etaloninėms laboratorijoms, kurių partnerystės pagrindų susitarimai nutraukiami abipusiu sutarimu. ES etaloninėms laboratorijoms, kurių partnerystės pagrindų susitarimai nenutraukiami, toliau taikytinas Reglamentas (EB) Nr. 1754/2006; (12) šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę, kadangi: PRIĖMĖ ŠĮ REGLAMENTĄ:







I SKYRIUS

BENDROSIOS NUOSTATOS

1 straipsnis

Dalykas

Šiuo reglamentu nustatomos Reglamento (EB) Nr. 882/2004 ir Sprendimo 2009/470/EB įgyvendinimo taisyklės, susijusios su Sąjungos finansinės paramos, numatytos Reglamento (EB) Nr. 882/2004 32 straipsnio 7 dalyje ir Sprendimo 2009/470/EB 31 straipsnio 1 dalyje, ES etaloninių laboratorijų (toliau – laboratorijos), išskyrus Jungtinį tyrimų centrą, veiklai, įskaitant praktinių seminarų rengimą, teikimo tvarka ir sąlygomis.

Šis reglamentas taikomas visoms ES etaloninėms laboratorijoms, kurių partnerystės pagrindų susitarimai baigia galioti 2011 m. pabaigoje ir ES etaloninėms laboratorijoms, kurių partnerystės pagrindų susitarimai nutraukiami abipusiu sutarimu. ES etaloninėms laboratorijoms, kurių partnerystės pagrindų susitarimai nenutraukiami, toliau taikytinas Reglamentas (EB) Nr. 1754/2006.

2 straipsnis

Darbo programa ir biudžeto sąmata

1. Iki kiekvienų kalendorinių „n“ metų rugsėjo 1 d. laboratorijos privalo:

a) bendradarbiaudamos su Komisijos tarnybomis nustatyti kalendoriniais „n + 1“ metais planuojamą Sąjungos veiklą, įskaitant praktinių seminarų rengimą (toliau – darbo programa);

b) Komisijai pateikti: i) darbo programą; ii) kiekvienos veiklos rūšies biudžeto sąmatą, kurioje nurodomos darbo programoje numatytos išlaidos (toliau – biudžeto sąmata).

2. Biudžeto sąmatą laboratorijos pateikia elektronine forma pagal Ia ir Ib priedus.

3 straipsnis

Valiutos kursas

Kita nei euras valiuta parengtoms biudžeto sąmatoms Komisija taikys pirmąjį valiutos kursą, nustatytą „n“ metų rugsėjo mėn. ir paskelbtą Europos Sąjungos oficialiojo leidinio C serijoje.

4 straipsnis

Patvirtinimas

Komisija priima metinį finansavimo sprendimą (toliau – metinis finansavimo sprendimas), kuriuo patvirtina visų laboratorijų darbo programas ir atitinkamus biudžetus.

Visiems darbo programų pakeitimams būtinas išankstinis Komisijos rašytinis sutikimas.

5 straipsnis

Išankstinis finansavimas

Komisijai priėmus metinius finansavimo sprendimus, laboratorijos gali prašyti išankstinio finansavimo, kuris gali sudaryti iki 70 % darbo programai skirtos bendros paramos sumos.

▼M1

6 straipsnis

Paramos mokėjimas

Darbo programoms skirtos Sąjungos finansinės paramos likutis laboratorijoms išmokamas pateikus ir Komisijai patvirtinus 11 straipsnio 1 dalyje nurodytas finansines ir technines ataskaitas.

▼B

7 straipsnis

Patvirtinamieji dokumentai

1. Laboratorijos registruoja darbo programos išlaidas savo apskaitos sistemose ir finansų kontrolės tikslais septynerius metus saugo visų dokumentų originalus arba patvirtintas kopijas.

2. Laboratorijos saugo visų patvirtinamųjų dokumentų, susijusių su Sąjungos finansuojama darbo programa, originalus arba patvirtintas jų kopijas.

3. Patvirtinamieji dokumentai, kuriais įrodomos visos paraiškoje dėl kompensavimo nurodytos išlaidos, išsiunčiami Komisijai jos prašymu.

8 straipsnis

Patikrinimai

Finansų kontrolės tikslais taikomi Reglamento (EB) Nr. 1290/2005 9, 36 ir 37 straipsniai.







▼M1

II SKYRIUS

LABORATORIJŲ VEIKLA

9 straipsnis

Apibrėžtys

▼B

Laboratorijų veikla apibrėžiama kaip pagal Reglamento (EB) Nr. 882/2004 32 straipsnyje nustatytas atsakomybės sritis joms tekusių užduočių vykdymas.

▼M1

Praktinis seminaras apibrėžiamas kaip metinis informacinis ir koordinacinis susitikimas, kuriame dalyvauti laboratorijos kviečia visas nacionalines etalonines laboratorijas.

▼M1

10 straipsnis

Tinkamumas finansuoti

1. Tinkamos finansuoti laboratorijų darbo programos išlaidos yra išlaidos, susijusios su:

a) laboratorijų darbuotojais;

b) subranga;

c) įranga;

d) vartojimo reikmenimis;

e) mėginių lyginamiesiems tyrimams siuntimu;

f) komandiruotėmis;

g) praktiniais seminarais, į kuriuos buvo pakviestas bent vienas dalyvis iš kiekvienos valstybės narės;

h) mokymo veikla;

i) posėdžiais;

j) pridėtinėmis išlaidomis.

2. 1 dalyje nurodytos išlaidos yra tinkamos finansuoti laikantis metiniuose finansavimo sprendimuose nustatytų ribų ir II bei IV prieduose išdėstytų tinkamumo finansuoti taisyklių.

3. Laboratorijos pateikia Komisijai rašytinį prašymą iš anksto leisti padidinti vienos iš 1 dalyje nurodytų išlaidų kategorijos biudžetą daugiau nei 10 %, neviršijant metiniame finansavimo sprendime nustatytų visų tinkamų finansuoti išlaidų sumos.

11 straipsnis

Laboratorijų darbo programos ataskaitų teikimas

1. Kalendorinių „n + 2“ metų kovo 31 d. laboratorijos pateikia Komisijai šias ataskaitas:

a) pagal IIIa ir IIIb priedus parengtos praėjusių kalendorinių metų darbo programos įgyvendinimo finansinės ataskaitos popierinę ir elektroninę versijas;

b) laboratorijos techninio direktoriaus patvirtintą techninę veiklos ataskaitą.

2. Jei darbo programa iki tų kalendorinių metų, kuriems ji buvo patvirtina, gruodžio 31 d. nebuvo įvykdyta iki galo arba buvo įvykdyta nepatenkinamai, Komisija gali sumažinti Sąjungos finansinę paramą.

▼B

12 straipsnis

Valiutos kursas, taikomas mokėjimams kita nei euras valiuta

Kita nei euras valiuta pateiktoms paraiškoms dėl likučio išmokėjimo Komisija taikys pirmąjį valiutos kursą, nustatytą „n“ metų kovo mėn. ir paskelbtą Europos Sąjungos oficialiojo leidinio C serijoje.

▼M1 —————

▼B







IV SKYRIUS

BAIGIAMOSIOS NUOSTATOS

18 straipsnis

Panaikinimas

Reglamentas (EB) Nr. 1754/2006 panaikinamas.

Nuorodos į Reglamentą (EB) Nr. 1754/2006 laikomos nuorodomis į šį reglamentą.

19 straipsnis

Įsigaliojimas ir taikymas

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Jis taikomas nuo 2012 m. laboratorijoms teikiamai Sąjungos finansinei paramai.

Šis reglamentas privalomas visas ir tiesiogiai taikomas visose valstybėse narėse.

▼M1









Ia PRIEDAS

(žr. 2 straipsnio 2 dalį)

Kiekvienos veiklos rūšies biudžeto sąmata eurais:







Išlaidos darbuotojams Subranga Įranga Vartojimo reikmenys Mėginių lyginamiesiems tyrimams siuntimas Komandiruotės Praktiniai seminarai Mokymo veikla Posėdžiai 1 veiklos rūšis 2 veiklos rūšis 3 veiklos rūšis N veiklos rūšis Iš viso









Ib PRIEDAS

(žr. 2 straipsnio 2 dalį)

Laboratorijų išlaidų, susijusių su šio biudžeto lėšomis finansuojama Sąjungos veikla kalendoriniais metais, biudžeto sąmata

ES etaloninės laboratorijos pavadinimas ir adresas:

Banko sąskaitos, į kurią turi būti pervesta Sąjungos finansinė parama, numeris:

SVARBU. Visos išlaidos turi būti nurodytos eurais.

1. DARBUOTOJAI







Kategorija (1) Statusas (2) Mėnesinis darbo užmokestis neatskaičius mokesčių (3) Darbo programai skirtas laikas (išreikštas dienomis) (4) Iš viso tinkamų finansuoti išlaidų IŠ VISO: (1) Nurodyti atskirai kiekvienam asmeniui, dalyvaujančiam projekte: vyresnysis mokslo darbuotojas, jaunesnysis mokslo darbuotojas, technikas ir pan. (2) Pareigūnas, sutartininkas ir pan. Prie sutartininkų nurodyti sutarties pradžios ir pabaigos datas. (3) Faktinis mėnesinis darbo užmokestis neatskaičius mokesčių (ne pagal darbo užmokesčio skales), įskaitant socialinius ir kitus mokesčius, nurodytus darbo užmokesčio lapelyje. (4) Apskaičiuota atsižvelgiant į tai, kad per metus yra 220 darbo dienų (20 darbo dienų per mėnesį).

Viso laboratorijos biudžeto procentinė dalis: … %

2. SUBRANGA







Aprašymas Išlaidos, išskyrus PVM PVM Iš viso išlaidų IŠ VISO:

Viso laboratorijos biudžeto procentinė dalis: … %

3. ĮRANGA







Aprašymas Išlaidos, išskyrus PVM PVM Iš viso išlaidų arba bendra vertė Pirkimo arba nuomos data Pristatymo data Nusidėvėjimo laikotarpis (36 arba 60 mėnesių) Darbo programai panaudota dalis, % Metinės nusidėvėjimo išlaidos 2.1. Įranga, kurią reikia įsigyti per nustatytą laikotarpį 2.2. Įranga, kuri buvo įsigyta iki minėto laikotarpio IŠ VISO:

Viso laboratorijos biudžeto procentinė dalis: … %

4. VARTOJIMO REIKMENYS







Aprašymas pagal rūšį (1) Išlaidos, išskyrus PVM PVM Iš viso išlaidų IŠ VISO: (1) Pavyzdžiai: reagentai, bandomieji gyvūnai, smulkūs laboratorijos reikmenys ir pan.

Viso laboratorijos biudžeto procentinė dalis: … %

5. MĖGINIŲ LYGINAMIESIEMS TYRIMAMS SIUNTIMAS







Aprašymas Tiekėjas Išlaidos, išskyrus PVM PVM Iš viso išlaidų IŠ VISO:

Viso laboratorijos biudžeto procentinė dalis: … %

6. KOMANDIRUOTĖS







Aprašymas Kelionės išlaidos Išlaidos už viešbutį Dienpinigiai Iš viso IŠ VISO:

Viso laboratorijos biudžeto procentinė dalis: … %

7. PRAKTINIAI SEMINARAI







Išlaidos Dalyvių kelionės išlaidos: Išlaidos už viešbutį: Dalyviams išmokėti dienpinigiai: IŠ VISO:

Viso laboratorijos biudžeto procentinė dalis: … %

8. MOKYMO VEIKLA







Išlaidos Dalyvių kelionės išlaidos: Išlaidos už viešbutį: Dalyviams išmokėti dienpinigiai: IŠ VISO:

Viso laboratorijos biudžeto procentinė dalis: … %

9. POSĖDŽIAI







Aprašymas Kelionės išlaidos Išlaidos už viešbutį Dienpinigiai Iš viso IŠ VISO:

Viso laboratorijos biudžeto procentinė dalis: … %

10. PRIDĖTINĖS IR BENDROS IŠLAIDOS VEIKLAI







1–9 išlaidų kategorijų tarpinė išlaidų suma Pridėtinės išlaidos: 7 % tarpinės sumos IŠ VISO IŠLAIDŲ:









II PRIEDAS

Tinkamumo finansuoti taisyklės, taikomos išlaidoms, susijusioms su darbuotojais, subranga, įranga, vartojimo reikmenimis, mėginių lyginamiesiems tyrimams siuntimu, komandiruotėmis, praktiniais seminarais, mokymo veikla, posėdžiais ir pridėtinėms išlaidoms

(žr. 10 straipsnio 2 dalį)

1. Darbuotojai

Išlaidos darbuotojams, neatsižvelgiant į jų statusą, neviršija faktinių išlaidų darbo užmokesčiui (užmokestis, atlyginimai, socialiniai mokesčiai ir pensijos), išmokėtų darbuotojams, įdarbintiems visiškai ar iš dalies atlikti darbo programoje nustatytas užduotis.

Visas darbo laikas, kurį darbuotojai skiria darbo programai, užregistruojamas ir patvirtinamas remiantis faktu, kad per metus yra 220 darbo dienų (20 darbo dienų per mėnesį). Ne rečiau kaip kartą per mėnesį tai daro paskirtas projekto vadovas arba tinkamai įgaliotas vyresnysis laboratorijos darbuotojas.

2. Subranga

Išlaidų kompensavimas turi būti pagrįstas faktinėmis patirtomis išlaidomis.

3. Įranga

Pirkta, išsinuomota arba išperkamosios nuomos būdu įsigyta įranga gali būti priskaičiuojama prie tiesioginių išlaidų. Kompensuotina suma už išsinuomotą arba išperkamosios nuomos būdu įsigytą įrangą neturi būti didesnė už išlaidas, kurios būtų buvę patirtos perkant tą įrangą. Kompensuotinos išlaidos apskaičiuojamos pagal tokią formulę:

A = laikotarpis mėnesiais, kuriuo įranga turi būti naudojama darbo programai vykdyti, skaičiuojant nuo pristatymo dienos

B = 60 mėnesių nusidėvėjimo laikotarpis (mažiau nei 25 000 EUR kainuojančiai kompiuterinei įrangai – 36 mėnesiai)

C = išlaidos įrangai

D = įrangos naudojimas darbo programai vykdyti, išreikštas procentais

Už įrangą, kainuojančią mažiau nei 3 000 EUR, galima deklaruoti visas išlaidas. Šios įrangos nusidėvėjimo išlaidų nurodyti nereikia.

4. Vartojimo reikmenys

Išlaidų kompensavimas turi būti pagrįstas faktinėmis patirtomis išlaidomis.

Visos kitos išlaidos, susijusios su administravimu, kelionėmis darbo reikalais, išskyrus komandiruotes pagal 6 punktą, ir sekretoriato paslaugomis, priskiriamos prie pridėtinių išlaidų pagal 10 punktą.

5. Mėginių lyginamiesiems tyrimams siuntimas

Išlaidų kompensavimas turi būti pagrįstas faktinėmis išlaidomis, patirtomis siunčiant mėginius lyginamiesiems tyrimams.

6. Komandiruotės

Laboratorijų darbuotojų kelionės išlaidos ir išlaidos už viešbutį, susijusios su darbo programoje nurodytomis komandiruotėmis, kompensuojamos pagal IV priedą. Dienpinigiai skiriami pagal IV priedą.

7. Praktiniai seminarai

Tinkamos finansuoti praktinių seminarų rengimo išlaidos yra ne daugiau kaip 32 seminarų dalyvių kelionės išlaidos, išlaidos už viešbutį ir dienpinigiai.

Papildomos tinkamos finansuoti praktinių seminarų rengimo išlaidos yra ne daugiau kaip trijų kviestinių kalbėtojų kelionės išlaidos, išlaidos už viešbutį ir dienpinigiai.

Papildomos tinkamos finansuoti praktinių seminarų rengimo išlaidos yra ne daugiau nei dešimties trečiųjų šalių atstovų kelionės išlaidos, išlaidos už viešbutį ir dienpinigiai.

8. Mokymo veikla

Pagal IV priedą kompensuojamos nacionalinių etaloninių laboratorijų atstovų (ne daugiau kaip 32) kelionės išlaidos ir išlaidos už viešbutį, susijusios su darbo programoje numatyta mokymo veikla. Dienpinigiai skiriami pagal IV priedą.

9. Posėdžiai

Pagal IV priedą kompensuojamos ne daugiau kaip aštuonių nepriklausomų ekspertų (ekspertų, kurie nėra ES etaloninių laboratorijų darbuotojai) kelionės išlaidos ir išlaidos už viešbutį, susijusios su darbo programoje nurodytais posėdžiais, vykstančiais laboratorijų patalpose. Dienpinigiai skiriami pagal IV priedą.

10. Pridėtinės išlaidos

Automatiškai išmokama nustatyto dydžio išmoka, kuri sudaro 7 % faktinių tinkamų finansuoti išlaidų, apskaičiuotų remiantis visomis 1–9 išlaidų kategorijose nurodytomis tiesioginėmis išlaidomis.









IIIa PRIEDAS

(žr. 11 straipsnio 1 dalies a punktą)

Kiekvienos veiklos rūšies finansinė ataskaita

Išlaidos kiekvienai veiklos rūšiai eurais:







Išlaidos darbuotojams Subranga Įranga Vartojimo reikmenys Mėginių lyginamiesiems tyrimams siuntimas Komandiruotės Praktiniai seminarai Mokymo veikla Posėdžiai 1 veiklos rūšis 2 veiklos rūšis N veiklos rūšis Iš viso









IIIb PRIEDAS

(žr. 11 straipsnio 1 dalies a punktą)

Patvirtinta finansinė ataskaita

Metai:

Metinio finansavimo sprendimo nuorodos numeris:

Laboratorijos pavadinimas ir adresas:

Metinės Sąjungos finansinės paramos viršutinė riba:







Išlaidų kategorija Biudžeto sąmata Deklaruotos išlaidos 1. Darbuotojai 2. Subranga 3. Įranga 4. Vartojimo reikmenys 5. Mėginių lyginamiesiems tyrimams siuntimas 6. Komandiruotės 7. Praktiniai seminarai 8. Mokymo veikla 9. Posėdžiai Tarpinė suma 10. Pridėtinės išlaidos: 7 % tarpinės sumos Iš viso

Laboratorijos patvirtinimas

Patvirtiname, kad:

— pirmiau nurodytos išlaidos yra susijusios su darbo programoje nustatytomis Sąjungos veiklos rūšimis ir kad jos buvo neišvengiamos tokiai Sąjungos veiklai atlikti,

— šios išlaidos yra faktinės, tiksliai užfiksuotos apskaitoje ir atitinka Komisijos įgyvendinimo reglamente (ES) Nr. 926/2011 išdėstytas tinkamumo finansuoti nuostatas,

— visi patvirtinamieji dokumentai, kuriais pagrįstos šios išlaidos, yra saugomi patikros tikslais,

— ES etaloninių laboratorijų veiklai finansuoti (pagal pateiktą finansinę ataskaitą) neprašyta jokios kitos Sąjungos finansinės paramos,

— Sąjungos finansine parama negali būti siekiama pelno gavėjui (pagal pateiktą finansinę ataskaitą); ji taip pat negali turėti tokio poveikio.







Data: Data: Techninio direktoriaus vardas ir pavardė: Už finansus atsakingo pareigūno vardas ir pavardė: Parašas: Parašas:

Suskirstymas pagal kategorijas

(eurais)

1. DARBUOTOJAI







Asmens vardas, pavardė Kategorija Statusas Mėnesinis darbo užmokestis neatskaičius mokesčių Darbo programai skirtas laikas (išreikštas dienomis) Iš viso tinkamų finansuoti išlaidų IŠ VISO:

Viso laboratorijos biudžeto procentinė dalis: … %

2. SUBRANGA







Aprašymas Tiekėjas Išlaidos, išskyrus PVM PVM Iš viso išlaidų IŠ VISO:

Viso laboratorijos biudžeto procentinė dalis: … %

3. ĮRANGA







Aprašymas Išlaidos, išskyrus PVM PVM Iš viso išlaidų arba bendra vertė Pirkimo arba nuomos data Pristatymo data Nusidėvėjimo laikotarpis (36 arba 60 mėnesių) Projektui panaudota dalis, % Metinės nusidėvėjimo išlaidos 2.1. Įranga, įsigyta darbo programos tikslais 2.2. Įranga, įsigyta prieš pradedant vykdyti darbo programą IŠ VISO

Viso laboratorijos biudžeto procentinė dalis: … %

4. VARTOJIMO REIKMENYS







Aprašymas pagal rūšį (1) Tiekėjas Išlaidos, išskyrus PVM PVM Iš viso išlaidų IŠ VISO (1) Prašoma išsamiai suskirstyti išlaidas.

Viso laboratorijos biudžeto procentinė dalis: … %

5. MĖGINIŲ LYGINAMIESIEMS TYRIMAMS SIUNTIMAS







Aprašymas Tiekėjas Išlaidos, išskyrus PVM PVM Iš viso išlaidų IŠ VISO

Viso laboratorijos biudžeto procentinė dalis: … %

6. KOMANDIRUOTĖS







Aprašymas Kelionės išlaidos Išlaidos už viešbutį Dienpinigiai Iš viso išlaidų IŠ VISO

Viso laboratorijos biudžeto procentinė dalis: … %

7. PRAKTINIAI SEMINARAI







Išlaidos Dalyvių kelionės išlaidos: Išlaidos už viešbutį: Dalyviams išmokėti dienpinigiai: IŠ VISO

Viso laboratorijos biudžeto procentinė dalis: … %

8. MOKYMO VEIKLA







Išlaidos Dalyvių kelionės išlaidos: Išlaidos už viešbutį: Dalyviams išmokėti dienpinigiai: IŠ VISO

Viso laboratorijos biudžeto procentinė dalis: … %

9. POSĖDŽIAI







Aprašymas Kelionės išlaidos Išlaidos už viešbutį Dienpinigiai Iš viso išlaidų IŠ VISO

Viso laboratorijos biudžeto procentinė dalis: … %

10. PRIDĖTINĖS IR BENDROS IŠLAIDOS VEIKLAI







1–9 išlaidų kategorijų tarpinė išlaidų suma Pridėtinės išlaidos: 7 % tarpinės sumos IŠ VISO IŠLAIDŲ









IV PRIEDAS

(žr. 10 straipsnio 2 dalį)

Tinkamumo finansuoti taisyklės, taikomos išlaidoms, susijusioms su komandiruotėmis, praktiniais seminarais, mokymo veikla ir posėdžiais

▼B

I. KELIONĖS IŠLAIDOS

1. BILIETAI IR KELIONĖS IŠLAIDOS

1.1. Bendrosios taisyklės

Dalyviai turi naudotis tinkamiausiomis ir ekonomiškiausiomis transporto priemonėmis. Jei įmanoma, atsižvelgiant į, be kita ko, poveikį aplinkai, reikėtų naudotis viešuoju arba bendru transportu.

Į visas keliones išvykstama iš laboratorijų patalpų. Dalyviai yra tiesiogiai atsakingi už visus su asmeninėmis priežastimis susijusius aplinkkelius, įskaitant išvykimą iš ir (arba) grįžimą į bet kokią kitą vietą, ir privalo nurodyti tokius aplinkkelius bei apmokėti susidariusį išlaidų perviršį.

Kelionės išlaidos, susijusios su dalyvavimu praktiniame seminare, kompensuojamos tik jei tai yra tinkamiausios ir ekonomiškiausios transporto tarp laboratorijų patalpų ir vietos, kurioje vyks praktinis seminaras, priemonės.

Kompensuojant išlaidas turi būti atsižvelgiama į posėdžių trukmę ir remiamasi mažiausių kainų pasiūlymais, suderėtais pagal specialias sutartis dėl nuolaidų, ir kitais rinkoje egzistuojančiais lengvatiniais tarifais.

1.2. Kelionė geležinkeliu

Kompensuojamos kelionės pirmąja klase ir trumpiausiu bei ekonomiškiausiu maršrutu išlaidos.

1.3. Kelionė lėktuvu

1. Kelionės lėktuvu užsakomos mažiausiomis rinkos kainomis ir atsižvelgiant į posėdžių trukmę: a) ekonomine ar lygiaverte klase; b) verslo ar lygiaverte klase, jei bent vienu kelionės etapu nepertraukiamas skrydis trunka ne trumpiau kaip keturias valandas.

2. Jei dėl palankių bilietų kainų būtina savaitgalio nakvynė (sekmadienio taisyklė), gali būti išmokėti papildomi dienpinigiai, jei apskritai toks variantas yra ekonomiškesnis. Dalyviai turi paprašyti patvirtintos kelionių agentūros pasiūlyti įvairių bilietų kainų pasiūlymų (įskaitant savaitgalio nakvynę ar be jos), kad būtų galima pasirinkti ekonomiškiausią pasiūlymą. Vis dėlto, dalyviai neprivalo praleisti savaitgalio praktinio seminaro vietoje vien dėl to, kad tai ekonomiškiausias kelionės pasiūlymas. Komisijai paprašius jai turi būti pateikiami panaudoti bilietai, įlaipinimo kortelių originalai ir sąskaitos už viešbutį.

1.4. Kelionė automobiliu profesiniais tikslais

Keliauti automobiliu leidžiama, jei tai ekonomiškiau nei keliauti oro transportu arba geležinkeliu, visų pirma jei automobiliu kartu keliauja daugiau dalyvių.

Keliauti asmeniniu automobiliu profesiniais tikslais leidžiama, tačiau kelionės išlaidos už nuvažiuotą atstumą kompensuojamos ne daugiau kaip 0,22 EUR/km.

1.5. Taksi, automobilių stovėjimo aikštelės, kelių mokesčiai, viešasis transportas (autobusai, tramvajai, metro)

Paprastai numatoma, kad iš dienpinigių padengiamos visos praktinio seminaro dalyvių patirtos išlaidos. Viešojo transporto ir taksi išlaidos, kelių mokesčiai ir automobilių stovėjimo aikštelės mokesčiai nėra laikomos tinkamomis finansuoti išlaidomis.

II. DIENPINIGIAI

Apskaičiavimas

Dienpinigiai apskaičiuojami taip:

Komandiruotės trukmė:

— 6 valandos arba mažiau: 20 % dienpinigių ir visos kelionės išlaidos, pagrįstos patvirtinamaisiais dokumentais,

— daugiau kaip 6 valandos, bet ne daugiau kaip 12 valandų: pusės dienos dienpinigiai,

— daugiau kaip 12 valandų, bet ne daugiau kaip 30 valandų: visos dienos dienpinigiai,

— daugiau kaip 30 valandų, bet ne daugiau kaip 36 valandos: pusantros dienos dienpinigiai,

— daugiau kaip 36 valandos, bet ne daugiau kaip 54 valandos: dviejų dienų dienpinigiai,

— daugiau kaip 54 valandos, bet ne daugiau kaip 60 valandų: pustrečios dienos dienpinigiai,

— daugiau kaip 60 valandų, bet ne daugiau kaip 78 valandos: trijų dienų dienpinigiai,

— daugiau kaip 78 valandos, bet ne daugiau kaip 84 valandos: pusketvirtos dienos dienpinigiai ir t. t.

Trukmės apskaičiavimo metodas

Apskaičiuojant dienpinigius atsižvelgiama į valandas, sugaištas:

— keliaujant lėktuvu – įskaitant dvi valandas iki skrydžio ir dvi valandas po atvykimo,

— kelionei geležinkeliu – įskaitant 30 minučių iki traukinio išvykimo ir 30 minučių po atvykimo.

Dienpinigiais padengiamos išlaidos

Dienpinigiai išmokami kaip nustatyto dydžio suma ir yra skirti padengti pusryčių, pietų, vakarienės ir įvairias kitas išlaidas, 1.5 punkte nurodytas kelionės išlaidas ir telekomunikacijų priemonių išlaidas.

Dienpinigių suma

Dienpinigių suma nustatoma vadovaujantis 2006 m. birželio 27 d. Tarybos reglamento (EB, Euratomas) Nr. 1066/2006, nuo 2006 m. liepos 1 d. patikslinančio Europos Bendrijų pareigūnų ir kitų darbuotojų komandiruotėms į valstybes nares taikomą skalę ( 5 ), 1 straipsniu.

III. IŠLAIDOS UŽ VIEŠBUTĮ

Išlaidų už viešbutį viršutinė riba nustatoma pagal Reglamento (EB, Euratomas) Nr. 1066/2006 1 straipsnį.

▼M1

IV. KITA

Jei dalyvių skaičius nesiekia didžiausio dalyvių skaičiaus, tačiau praktiniame seminare arba mokymo veikloje dalyvavo bent 20 dalyvių iš nacionalinių etaloninių laboratorijų, Komisija sutinka, kad ne daugiau nei 3 dalyviams iš Sąjungos etaloninių laboratorijų gali būti skirti dienpinigiai, atsižvelgiant į jų dalyvavimo praktiniame seminare arba mokymo veikloje trukmę.

Komisija minėtų trijų dalyvių kelionės išlaidas ir išlaidas už viešbutį kompensuoja, tik jei praktinis seminaras ar mokymo veikla vyksta kitame mieste nei tas, kuriame įsikūrusi ES laboratorija.

Be to, šių dalyvių dienpinigiai, kelionės išlaidos ir išlaidos už viešbutį kompensuojamos, tik jei neviršijama didžiausia Sąjungos finansinės paramos suma.

▼M1 —————